Andrejs Osokins

Andrejs Osokins (dzimis  Rīgā) ir Latvijas pianists.

Piedalīšanās konkursos 
Andrejs Osokins piedalījies pasaules nozīmīgākajos pianistu konkursos, tostarp Artura Rubinšteina Starptautiskajā pianistu konkursā Telavivā, Longas-Tibo starptautiskajā konkursā Parīzē, Līdsas Starptautiskajā pianistu konkursā un Karalienes Elizabetes Starptautiskajā pianistu konkursā Briselē. Saņēmis arī Latvijas Lielo mūzikas balvu 2008. Kritiķu vērtējumā pianistam piemīt “hipnotizējoša personības pievilcība, plaša un ekspresīva skaņu krāsu palete, kā arī neparasti pārliecinoša dažādu mūzikas stilu izjūta”.

Koncertdarbība 
Pēdējo koncertsezonu spilgtāko notikumu vidū bijusi atgriešanās Berlīnes Filharmonijā ar Pētera Čaikovska 1. klavierkoncertu; uzstāšanās ar orķestri Kremerata Baltica Frankfurtes Alte Oper koncertzālē; Sergeja Rahmaņinova 2. klavierkoncerta atskaņojums ar diriģentu Vladimiru Fedosejevu un Latvijas Nacionālo simfonisko orķestri; koncerts "Trīs Osokini" Latvijas Nacionālajā operā; viesošanās Berlīnes Konzerthaus kopā ar Georgiju Osokinu, atskaņojot S. Rahmaņinova klavierkoncertus; solo koncerts Milānas La Verdi koncertzālē. Ierakstīti un izdoti divi solo albumi. Kopā ar pianisti, dziedātāju Katrīnu Gupalo radīta koncertizrāde "100 gadi ar Piafu", kas jau izskanējusi 17 koncertzālēs visā Latvijā un Somijā, iegūstot lielu klausītāju mīlestību, kā arī džeza teātra izrāde "Pēc pusnakts/After Midnight", kas kopš pirmizrādes 2017. gada 14. februārī Liepājas koncertzāles “Lielais dzintars” izrādīta visā Latvijā, kā arī Londonā Lielbritānijā. 2018. gada pavasarī Andrejs Osokins kopā ar Katrīnu Gupalo ar koncerttūri “No Baltijas uz Atlantiju” viesojās lielākajās ASV pilsētās, kur izpildīja latviešu un amerikāņu komponistu kamermūziku un populāras melodijas. 2018. gada maijā Andrejam Osokinam tika pasniegts Londonas Karaliskās mūzikas akadēmijas goda apbalvojums, ieceļot pianistu par Akadēmijas Asociēto biedru.

Pianists koncertējis ar Beļģijas Nacionālo simfonisko orķestri, Francijas Radio filharmonijas orķestri, Mančestras Hallé Simfonisko orķestri, Braitonas Filharmonijas orķestri un Dublinas Nacionālo simfonisko orķestri, sadarbojoties ar tādiem diriģentiem kā sers Marks Elders, Marina Alsopa, Jurijs Simonovs, Bojans Videnofs, Džeimss Džads un citiem. Muzicējis Dublinas Nacionālajā koncertzālē Īrijā, Vigmora zālē, St Martin in the Fields un Kings Place koncertzālēs Londonā, Gasteig koncertzālē Minhenē, La Monnaie koncertzālē Briselē, Opera Comique zālē Parīzē, Birmingemas Simfoniskajā zālē un citās.

Andrejs Osokins ar panākumiem muzicējis arī duetā Duo LV kopā ar vijolnieci Kristīni Balanas, trio kopā ar māsām Kristīni un čellisti Margaritu Balanas, kā arī ar stīgu kvartetu Quattro Baltica un regulāri sniedzis meistarklases Latvijā un ārvalstīs.

Projekts "Trīs Osokini" 
2015. gadā Andrejs Osokins kļuva par Osokinu pianistu dinastijas projekta “Trīs Osokini” dalībnieku un koncertu organizatoru. Tai pat gadā kopā ar tēvu, profesoru Sergeju Osokinu un brāli Georgiju Osokinu, Andrejs Osokins sniedza pirmo “Trīs Osokini” koncertu Dzintaru koncertzālē Jūrmalā. Kopš 2015. gada Osokini jau snieguši koncertus Latvijas Nacionālajā operā, koncertzālē “Lielais dzintars” Liepājā, teātra namā “Jūras vārti” Ventspilī, Polijā, kā arī vairākkārt atgriezušies uz Dzintaru koncertzāles skatuves Jūrmalā. 2016. gada sākumā Latvijas Nacionālajā operā notikušo koncertu “Trīs Osokini un Opera” tiešraidē visā pasaulē translēja Vācijas interneta televīzija Klassik TV.

2018. gada sākumā pianisti izdeva pirmo “Trīs Osokini” studijas albums “Trīs Osokini latviešu klaviermūzikā”, kas veltīts Latvijas valsts simtgadei.

Apbalvojumi 
 2004. gadā — 1. vieta Starptautiskajā Birmingemas pianistu konkursā
 2005. gadā — O. Zīversa balva labākajam Jāzepa Vītola Latvijas Mūzikas akadēmijas Klavieru katedras studentam
 2005. gadā — 1. vieta 26. Roberta Viljama un Florences Amijas Brantas Starptautiskajā pianistu konkursā
 2005. gadā — 2. vieta 22. Starptautiskajā Porti pianistu konkursā Portugālē
 2006. gadā — Balva par labāko V. A. Mocarta klavierkoncerta izpildījumu Trīsvienības Mūzikas koledžas konkursā
 2008. gadā — Latvijas Lielā Mūzikas balva 
 2008. gadā — 1. vieta Yamaha Music Foundation of Europe konkursā 
 2008. gadā — 1. vieta L. van Bēthovena konkursā Londonā 
 2008. gadā — Lilian Davies balvu par labāko Bēthovena Sonātes un Romantisma laikmeta mūzikas atskaņojumu Londonas Karaliskās Mūzikas akadēmijas konkursā
 2008. gadā — 1. vieta, Speciālā Balva par izcilu J. Vītola skaņdarbu interpretāciju un Skatītāju simpātiju balva 5. Starptautiskajā Jāzepa Vītola Pianistu konkursā
 2009. gadā — Jāzepa Vītola Latvijas Mūzikas Gada Balva
 2009. gadā — 3. vieta Londonas Starptautiskajā pianistu konkursā
 2010. gadā — Laureāta tituls Karalienes Elizabetes Starptautiskajā Pianistu Konkursā Briselē 
 2012. gadā — 4. vieta Līdsas Starptautiskajā Pianistu konkursā Lielbritānijā
 2012. gadā — 3. vieta Dublinas Starptautiskajā pianistu konkursā
 2012. gadā — Laureāta tituls "Long-Thibaud-Crespin" konkursā Parīzē
 2013. gadā — Speciālā balva par izcilu Baroka laikmeta mūzikas interpretāciju Klīvlendas Starptautiskajā pianistu konkursā ASV
 2014. gadā — 4. vieta un Speciālā balva par labāko kamermūzikas izpildījumu Starptautiskajā Artūra Rubinšteina Pianistu konkursā Telavivā
 2014. gadā — 4. vieta Starptautiskajā Ķīnas Šenžeņ Klavierkoncertu konkursā
 2015. gadā — Starptautiskā Pianisma foruma 5. Starptautiskās Vācijas Pianisma balvas Audiences balva
 2018. gadā — Londonas Karaliskās mūzikas akadēmijas goda apbalvojums – Akadēmijas Asociētā biedra statuss

Atsauces

Ārējās saites 
 Ventspilī muzicēs pianists Andrejs Osokins
 Rīgas Latviešu biedrības namā muzicēs pianists Andrejs Osokins
 CLASSICAL: Review - Towering ivories in final; Stephen Brant Memorial Concert Andrejs Osokins, Sasha Grynyuk Symphony Hall
 Caressing Hands - Andrejs Osokins at London's St Martin-in-the-Fields, heard by Julian Jacobson
 London International Piano Competition, Royal Festival Hall, London
 https://www.lsm.lv/raksts/kultura/kino-foto-un-tv/ltv-piedava-dokumentalo-filmu-par-osokiniem.a239081/
 LTV dokumentālā filma. «Osokini. Trīsdesmit pirkstu mūzikas enerģija»
 TRIS OSOKINI - DREI OSOKINS
 Leeds finalist Andrejs Osokins plays Prokofiev
 Andrejs Osokins
 Katrīna Gupalo

1984. gadā dzimušie
Latvijas mūziķi
Latvijas pianisti